તા. 18 અને 19 ભાઇ-બહેન સાથેના સંબંધોમાં સુધારો આવે. પડોશીઓ સાથેના સંબંધમાં સુધારો આવશે. દરમિયાન ચતુર્થ સ્થાનમાં રહેલો ચંદ્ર કષ્ટદાયી રહેશે. આપે આવક વૃદ્ધિ માટે જે પણ આયોજન કે વિચાર કર્યા હોય તે અમલમાં નહીં મૂકી શકો. તેના અમલ માટે ખુબ મહેનત કરવી પડશે. આપને યાત્રા દરમિયાન કષ્ટ પડશે. આપ બધી બાજુથી મુસીબતથી ઘેરાયેલા હોવાનો અહેસાસ થશે. જમીન મકાનમાં રોકાણથી ફાયદો થાય. માતાની તબિયત નરમ ગરમ રહે તા. 20 અને 21ના રોજ આપના માટે ધીરેધીરે સમય અનુકૂળ થશે. આપની ભાવનાઓને આપ આપના પરિવાર સામે વ્યક્ત કરશો જેથી આસપાસનું વાતાવરણ આનંદિત થઇ જશે. તા. 22 અને તા. 23 બપોર સુધી આપની ઈચ્છા મુજબ કાર્ય થવાથી મન પ્રસન્ન રહેશે. વિદ્યાર્થીઓ પ્રતિસ્પર્ધામાં ભાગ લેશે. આર્થિક કાર્યમાં સમજી વિચારીને આગળ વધજો. આપને સ્વાસ્થ્યની બાબતમાં કાળજી રાખવી પડે. ખાસ તો પેટના દર્દોથી સાચવવું. શેરબજારથી આર્થિક લાભ થાય. હરવા ફરવા માટેનો ઉત્તમ સમય છે. નિઃસંતાન દંપતી માટે સંતાન પ્રાપ્તિ સંબંધિત સારા સમાચાર મળે અથવા આ દિશામાં આશાનું કિરણ દેખાય તેવી સંભાવના છે. પ્રેમસંબંધોમાં મધુરતા આવે. તા. 24ના રોજ તણાવમાંથી મુક્તિ મેળવશો.